«ЕхьэтиекIын»- «Адыгагъэ ехын»
УзэщIакIуэ, IуэрыIуатэдж, тхакIуэ Шэрджэс Алий «Яхуэмыфащэу лъэныкъуэ едгъэза псалъэхэр» и тхылъым къыщихьа жыIэгъуэм «хуэIэзэу зыгуэрым бгъэдыхьэн, едэхэщIэн» («найти верный подход, уговорить, обласкать») мыхьэнэращ къикIыу жыхуиIэр.
Дэ гъэщIэгъуэн тщыхъуар абы и лъабжьэр «хьэт» псалъэм зэрыпэгъунэгъуращ. Илъэс минхэм щхьэхуэ-щхьэхуэу зэтрагъэпщIыкIа адыгэ — убых — абазэ лъэпкъ зэрыбыныр къыздыщежьэ хьэтхэм я гугъу щищIу, абыхэм я цIэр щигъэлъапIэу къыдолъытэ мы псэлъафэм.
ЖыIэгъуэм лъэпкъыжьым и цIэр зэриIэтым и мызакъуэу, абы къикIыр и зэхэгъэувэкIэ къудеймкIэ зэуэ гурыIуэгъуэ хъууэ къытщохъу. «ЕхьэтиекIын» псалъэр ауэ сытми дунейм къытехьакъым. Ар ди лъэпкъым ижькIэрэ къыдэгъуэгурыкIуэ «Адыгагъэ» зыхужаIэ зыхэщIэ куум нэхъ пасэхэм иIа и къэкIуэкIэхэм ящыщ зыуэ къыщIэкIынущ. Апхуэдэ псалъэм хуэдэхэмкIэ хьэт-
хэм кърагъэлъагъуэу щытагъэнущ езыхэр зэрыгушхуэу щыта я зэхэщIыкI лъагэмрэ я зэхуаку дэлъа зэхущытыкIэ дахэхэмрэ. Абы и щыхьэту къыщIэкIынущ мы псэлъафэ гъуэзэджэри. НэгъуэщIу жытIэмэ, «ехьэтиекIын» псалъэм «адыгагъэ ехын» мыхьэнэращ къикIыр.
КЪУМАХУЭ Аслъэн.
